Diari Oficial de la Generalitat Valenciana


Sumari del DOGV 7416, del 03-12-2014 (2014/10055)

Notificació de la sentència dictada en el procediment de guarda i custòdia numero 762/2014.
-------------------------------------------------------------------------------------------

### Dades del document

Número de DOGV
:   7416

Data del DOGV
:   03-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10681


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia numero 762/2014. [2014/10662]  
Família, guarda, custòdia o aliments de fills menors no matrimonials no consensuats 000762/2014  
Rafael Roselló Sobrevela, secretari del Jutjat de Primera Instància número 8 de València  
Part demandant: María Desamparados Santos Torres.  
Part demandada: Manuel Fernando Santos Chacón.  
Sobre: guarda, custòdia o aliments de fills menors no matrimonials no consensuats  
  
En el juí a què es fa referència s'ha dictat la resolució la part dispositiva de la qual és, literalment, com seguix:  
  
«Dispositiva  
Estime la demanda plantejada per María Desamparados Santos Torres, representada per la procuradora senyora Rodrigo Zaragoza, contra Manuel Fernando Santos Chacón, declarat en rebel·lia, sobre guarda, custòdia, vivenda i aliments de fill menor, i dipose les mesures definitives següents derivades del cessament de la convivència entre les parts:  
  
1. L'atribució de l'exercici exclusiu de la pàtria potestat sobre el fill menor, M., a la mare María Desamparados Santos Torres.  
2. S'atribuïx la guarda i custòdia del fill menor, M., a la mare María Desamparados Santos Torres.  
3. No es fixa sistema de visites paternofilial, sense perjuí que el progenitor rebel, Manuel Fernando Santos Chacón, puga sol·licitar-lo en el procediment adequat en benefici del menor.  
4. L'atribució de l'ús i el gaudi del domicili familiar siti al carrer de Mariano Alapont, 14, baixos, de València, i el parament domèstic del dit domicili, a la mare Desamparados Santos Torres, en companyia del fill menor, M., davall la custòdia de la qual queda.  
5. Manuel Fernando Santos Chacón contribuirà com a prestació per aliments per al fill menor, i haurà de pagar a la mare Desamparados Santos Torres en el compte bancari que esta designe, per mesos anticipats i dins dels cinc primers dies de cada mes, la quantitat mensual de 150 euros, la suma pecuniària de la qual serà anualment actualitzada en relació amb l'índex de preus al consum, junt amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.  
  
Tot això sense que corresponga fer una expressa imposició de les costes processals d'este procediment a cap de les persones litigants.  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i afegir-la a les actuacions originals, i caldrà notificar-la a les parts i fer-los saber que en contra es pot interposar, en este jutjat, un recurs d'apel·lació, dins dels 20 dies següents a la notificació, després de la consignació prèvia de la quantitat de 50 euros en el compte de consignacions d'este jutjat, pronuncie, mane i firme».  
  
  
Atés que es desconeix el domicili o residència actuals de la part demandada, per Resolució de data 27 de novembre de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de la sentència al demandat Manuel Fernando Santos Chacón.  
  
València, 27 de novembre de 2014.- El secretari judicial: Rafael Roselló Sobrevela.